
Lepinguliste kohustuste täitmise tähtaja pikendamine
(Maslovi 5, Narva)

1. Asjaolud ja menetluse käik

Narva linna, osaühingu Balti Ehitusteenused ja Gesti Hotel OÜ vahel sõlmiti 25.09.2006 Narvas Maslovi 5 asuva kinnistuga seotud kohustuste ülevõtmise leping ja kohustuste muutmise leping (Jõhvi notari Tiit Juse notariaalregistri nr 8804).

Nimetatud lepingu punktidega 4.2.1.1. ja 4.2.1.2. võttis Gesti Hotel OÜ endale järgmised kohustused: Maslovi 3 maatükil (Narva Linna Rehabilitatsioonikeskus) – seljatugedega pinkide ostmine ja paigaldamine (koguses vähemalt 3 tk), puude lõikus; Maslovi 3а maatükil (Laste Varjupaik) - seljatugedega pinkide ostmine ja paigaldamine (koguses vähemalt 4 tk), piirde vahetus (metallvõrgu ostmine ja paigaldamine postidele, värvimine), laste- ja spordiväljakute elementide ostmine ja paigaldamine, puude lõikus.

25.09.2006 lepingu punktiga 4.2.2. kohaselt võtab Gesti Hotel OÜ endale kohustuse eelnimetatud Maslovi 3 ja Maslovi 3a maatükkide heakorrastamistööde tegemise kohustuse mittetäitmisel või mittetähtaegsel täitmisel tasuda trahvi 10% ulatuses tähtajaks tegemata heakorrastustööde summalt. 
31.05.2007 saabus Narva Linnavalitsusele OÜ Gesti Hotel avaldus, milles taotletakse eelnimetatud lepinguga võetud kohustuste täitmise tähtaja pikendamist 15. septembrini 2007. a. Tööde teostamise tähtaja edasilükkamise vajadust põhjendatakse sellega, et laste- ja spordiväljakute elementide hankeaeg kujunes arvatust oluliselt pikemaks ning Gesti Hotel OÜ tellimust ei suudeta täita juunikuuks. Samuti osutus problemaatiliseks sobiva haljastusteenust osutava ettevõtte leidmine.
Ühtlasi taotleb Gesti Hotel OÜ lepingu punktis 4.2.2. ettenähtud leppetrahvi mittearvestamist. 

Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punkti 76 kohaselt juhul, kui täitmise käigus on mõne müügilepingu  punkti täitmine oluliselt raskendatud, võib poolte kokkuleppel ja Linnavalitsuse otsustuse alusel lepingutingimusi muuta või leping lõpetada.

Küsimust arutati Narva Linnavalitsuse linnavarakomisjoni istungil 07.06.2007 (protokoll nr 7), kus võeti vastu otsus:

1. Pidada võimalikuks rahuldada Gesti Hotel OÜ taotlus Narva linna, osaühingu Balti Ehitusteenused ja Gesti Hotel OÜ vahel 25.09.2006 sõlmitud kohustuste ülevõtmise lepingu ja kohustuste muutmise lepingus (Jõhvi notari Tiit Juse notariaalregistri nr 8804) ettenähtud kohustuste, sh punkt 4.2.1.1. - Maslovi 3 maatükil seljatugedega pinkide ostmine ja paigaldamine (koguses vähemalt 3 tk); punkt 4.2.1.2. Maslovi 3а maatükil  seljatugedega pinkide ostmine ja paigaldamine (koguses vähemalt 4 tk), piirde vahetus (metallvõrgu ostmine ja paigaldamine postidele, värvimine), laste- ja spordiväljakute elementide ostmine ja paigaldamine, täitmise tähtaega alates 01.06.2007 kuni 15.09.2007.
2. Pikendada 25.09.2006 lepingu punktides 4.2.1.1. ja 4.2.1.2. puude lõikuse osas ettenähtud kohustuse täitmise tähtaega kuni 30.11.2007.
3. Mitte rakendada Gesti Hotel OÜ suhtes Narva linna, osaühingu Balti Ehitusteenused ja Gesti Hotel OÜ vahel 25.09.2006 sõlmitud kohustuste ülevõtmise lepingu ja kohustuste muutmise lepingu (Jõhvi notari Tiit Juse notariaalregistri nr 8804) punktis 4.2.2. ettenähtud trahvi.
4. Linnavara- ja Majandusametil esitada antud küsimus Narva Linnavalitsuse istungile vastava korralduse vastuvõtmiseks.

Kuna linn on huvitatud Maslovi 3 ja Maslovi 3a maatükkide heakorrastustööde tegemisest, on otstarbekas Gesti Hotel OÜ taotlus rahuldada.

2. Õiguslikud alused.

Kohaliku omavalitsuse korralduse seaduse § 30 lõike 1 punkti 2 kohaselt 
linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punkti 76 kohaselt juhul, kui täitmise käigus on mõne müügilepingu  punkti täitmine oluliselt raskendatud, võib poolte kokkuleppel ja Linnavalitsuse otsustuse alusel lepingutingimusi muuta või leping lõpetada.

Tsiviilseadustiku üldosa seaduse § 77 lõike 3 kohaselt saab seadusega ettenähtud vormis tehtud tehingut muuta üksnes samas vormis, milles tehing on tehtud, kui seaduses ei ole sätestatud teisiti. Sama seaduse § 81 kohaselt , kui seaduses on sätestatud tehingu notariaalne kinnitamine, peab tehingudokument olema kirjalikult koostatud ning tehingu tegija allkiri notari poolt kinnitatud. 

3. Otsus

3.1. Pikendada Gesti Hotel OÜ-le (registrikood 11059002, asukoht Tartu mnt 14, Tallinn) Narva linna, osaühingu Balti Ehitusteenused ja Gesti Hotel OÜ vahel 25.09.2006 sõlmitud kohustuste ülevõtmise lepingu ja kohustuste muutmise lepingus (Jõhvi notari Tiit Juse notariaalregistri nr 8804) punktis 4.2.1.1. (Maslovi 3 maatükil seljatugedega pinkide ostmine ja paigaldamine koguses vähemalt 3 tükki) ja punktis 4.2.1.2. (Maslovi 3а maatükil  seljatugedega pinkide ostmine ja paigaldamine koguses vähemalt 4 tükki, piirde vahetus, laste- ja spordiväljakute elementide ostmine ja paigaldamine) ettenähtud kohustuste täitmise tähtaega alates 01.06.2007 kuni 15.09.2007.
3.2. Pikendada 25.09.2006 lepingu eelnimetatud punktides puude lõikuse osas ettenähtud kohustuse täitmise tähtaega alates 01.06.2007 kuni 30.11.2007.
3.3. Mitte rakendada Gesti Hotel OÜ suhtes Narva linna, osaühingu Balti Ehitusteenused ja Gesti Hotel OÜ vahel 25.09.2006 sõlmitud kohustuste ülevõtmise lepingu ja kohustuste muutmise lepingu (Jõhvi notari Tiit Juse notariaalregistri nr 8804) punktis 4.2.2. ettenähtud trahvi.
3.4. Volitada Narva linnapead Tarmo Tammiste’t linna nimel allkirjastama vastavat notariaalselt tõestatud lepingut.

3.5. Narva Linnavalitsuse Linnavara- ja Majandusametil teha käesolev korraldus asjaosalistele teatavaks.

4. Korralduse vaidlustamine
Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

Tarmo Tammiste

Linnapea                                                                        
Ants Liimets 









Linnasekretär

